**Zápisnica zo zasadnutia OZ vo Vavrečke, konaného dňa 13.06.2012 v zasadačke Obecného domu.**

**-------------------------------------------------------------------------------------------------------------**

**Prítomní:** starosta obce Mgr. Ladislav Šnapko

**Poslanci OZ :**  Marta Brindžáková, Ing. Mária Bucová, Bc. Alena Hvoľková, Ing. Jozef Hrkeľ, Ignác Kasan, Ing. Jaroslav Krivda, Ľudmila Pjentková, Ing. Sklarčík Jozef

Ospravedlnený: Ignác Pepucha

**Schôdza sa riadila programom, ktorý bol jednomyseľne schválený.**

**P r o g r a m:**

1. Otvorenie zasadnutia

 a/ voľba overovateľov zápisnice

 b/ kontrola plnenia uznesenia

2. VZN o sociálnej službe a výške úhrady za sociálne služby

3. Slávnosti na sv. Annu

4. Rozdelenie parcely č. C KN 409/59

5. Žiadosť Vladimíra Bombeka a manž.Kataríny Vavrečka č.136 o odkúpenie časti pozemku

 parcely č. C KN 465/15

6. Žiadosť Mareka Zanovita, Vavrečka č. 424 o prijatie do zamestnania

7. Žiadosť Lucie Hvolkovej, Vavrečka č.380

8. Rôzne

9. Uznesenie

10. Záver

**K bodu 1 Otvorenie**

 Zasadnutie Obecného zastupiteľstva vo Vavrečke otvoril starosta obce Mgr. Ladislav Šnapko, ktorý všetkých prítomných privítal a uviedol, že obecné zastupiteľstvo bolo zvolané v zmysle zák.č. 369/1990 Zb. o obecnom zriadení v zmysle rokovacieho poriadku obecného zastupiteľstva. Skonštatoval, že obecné zastupiteľstvo je uznášania schopné. Schôdza sa riadila programom, ktorý bol predložený. Poslanci hlasovali : 8/0/0

**a/ voľba overovateľov**

Overovatelia zápisnice: Marta Brindžáková, Alena Hvolková

Zapisovateľ: Mária Pavláková

**b/ kontrola plnenia uznesení**

Mária Pavláková prečítala uznesenie č.2/2012 zo zasadnutia obecného zastupiteľstva zo dňa

24.02.2012.

**K bodu 2 VZN o sociálnej službe a výške úhrady za sociálne služby**

 Etela Sečová, pracovníčka , ktorá zastrešuje opatrovateľskú službu v spoločnej úradovni pre našu obec predložila poslancom VZN o sociálnej službe a výške úhrady za sociálne služby. V zmysle  zákona č.50/2012 Z.z., ktorým sa mení a dopĺňa zákon č. 448/2008 Z.z. a o zmene a doplnení zákona č. 455/1991 Zb. sa určuje platba najmenej 50% oprávnených nákladov spojených s poskytovaním tejto sociálnej služby. Pre opatrovaného to môže byť likvidačné. U nás je to pani Janovičová,  ktorú opatruje Mária Huráková.

Starosta informoval, že p.Janovičová je momentálne v nemocnici. Jej zdravotný stav si vyžaduje už celodennú opateru. Vybavuje sa  umiestnenie do DSS v Novoti.

Poslanci hlasovali : 0/8/0

**K bodu 3 Slávnosti na sv. Annu**

 Starosta požiadal poslancov, aby sa vyjadrili k slávnostiam na sv. Annu jednotlivo:

Ing. Jaroslav Krivda – zachovať ako to bolo doteraz

Bc. Alena Hvolková - zachovať ako to bolo doteraz

Ing.Mária Bucová - zachovať ako to bolo doteraz

Ľudmila Pjentková - oddeliť odpust od obecných slávnosti

Ignác Pepucha - zachovať ako to bolo doteraz

Ing. Jozef Hrkeľ - zachovať ako to bolo doteraz

Ignác Kasan - oddeliť odpust od obecných slávnosti

Marta Brindžáková - zachovať ako to bolo doteraz

 Slávnosti na sv. Annu budú v dňoch 28. a 29.7.2012 . Program navrhli nasledovný:

Sobota: 10:00 futbalový turnaj memoriál Jozefa Košťála , prizvať družstvo z PR

 17:00 tenis / priateľské stretnutie so zástupcami gminy Lekawica /

 18:00 Oravan

 20:00 Tanečná zábava

Nedeľa: 15:00 začiatok kultúrneho podujatia

 / gospel, Mirka Murínová

 17:00 futbal

 20:00 zábava / skupina Arzen/

Sprievodné podujatia – výstava poľovníci, rybári, práce detí základnej a materskej školy .

 **K bodu 4 Rozdelenie parcely č.C KN 409/59**

 Starosta navrhol rozdelenie uvedenej parcely nasledovne :

* predaj časti parcely na základe GP pre vlastníka parcely EKN č. 617
* predaj časti parcely na základe GP pre Dendisa Štefana
* predaj časti parcely na základe GP pre Ľubomíra Kekeľáka

a zostatok parcely ponechať otvorené.

Poslanci hlasovali : 8/0/0

**K bodu 5 Žiadosť Vladimíra Bombeka a manž.Kataríny Vavrečka č.136 o odkúpenie časti pozemku parcely č. CKN 465/15**

 Starosta obce prečítal žiadosť menovaných. Poslanci mali pripravenú mapu uvedenej parcely. Uvedený pozemok boli aj obhliadnuť. Menovaní si musia dať vyhotoviť na vlastné náklady geometrický plán a znalecký posudok.

Poslanci hlasovali : 8/0/0

 **K bodu 6 Žiadosť Mareka Zanovita, Vavrečka č.424 o prijatie do zamestnania**

 Starosta obce prečítal žiadosť menovaného o prijatie do zamestnania na pozíciu administratívny pracovník obecného úradu. Na obecnom úradu nie je momentálne žiadne voľné miesto. Je tu možnosť zamestnania cez chránenú dielňu na obdobie 2 rokov. ÚPSVaR jeho mzdu bude pravidelne mesačne refundovať. Poslanci nemali pripomienky zamestnať Mareka Zanovita cez chránenú dielňu . Poslanci hlasovali k žiadosti Mareka Zanovita o prijatie do zamestanania ako administratívny pracovník: 0/8/0

**K bodu 7 Žiadosť Lucie Hvolkovej, Vavrečka č.380**

 Starosta obce prečítal žiadosť menovanej. Jedná sa o odstránenie valu, ktorý vraj obec urobila na jej pozemku parc.E KN č. 765/1, aby okolité rodinné domy netopilo. Pozemok susedí s Petrom Srnčíkom. Poslanci boli obhliadnuť uvedený problém a vyjadrili sa, že nevidia dôvod, aby val bol odstránený na náklady obce. Nemáme vedomosť o skutočnosti, ako val vznikol.

**K bodu 8 Rôzne**

 1/ Starosta informoval , že v našej obci sa rozšírila krádež dreva. Občania bez povolenia rúbu stromy čoraz viac. Musíme prijať opatrenie, aby sme uvedenému stavu zabránili. Po diskusii sa dohodli, že formou letákov do každej domácnosti na uvedený stav upozorníme občanov a vyhlásením v miestnom rozhlase.

 2/ Starosta informoval poslancov , že Ing. Miroslav Rentka bude pre našu obec zastrešovať  verejné obstarávanie.

Poslanci hlasovali : 8/0/0

 3/ Starosta požiadal poslancov o pomoc pri osadzovaní 4 ks informačných tabúľ . Jedná sa o informáciu o dopade meteoritu.

**K bodu 9 Uznesenie**

 **UZNESENIE č. 3/2012**

 zo zasadnutia OZ zo dňa 13.06.2012

 Obecné zastupiteľstvo vo Vavrečke

1. **Schvaľuje:**

 1/ Program zasadnutia Obecného zastupiteľstva dňa 13.06.2012.

 2/ Predaj časti pozemku parc. č. CKN 409/59 orná pôda pre Štefana Dendisa a manž. Teréziu , bytom Vavrečka č. 162.

 3/ Predaj časti pozemku parc.č.CKN 409/59 orná pôda pre vlastníka parcely č. EKN 617.

 4/ Predaj časti pozemku parc. č. CKN 465/15 orná pôda pre Vladimíra Bombeka a manž. Katarínu , bytom Vavrečka 136.

 5/ Ing. Miroslava Rentku ako odborne spôsobilú osobu pre vykonávanie verejného obstarávania.

1. **Neschvaľuje:**

 1/ VZN o  sociálnej službe a výške úhrady za sociálne služby .

 2/ Žiadosť Mareka Zanovita, Vavrečka č. 424 o prijatie do zamestnania ako administratívny pracovník.

 3/ Žiadosť Lucie Hvolkovej, Vavrečka č.380

**C. Berie na vedomie:**

 Informáciu o slávnostiach na sv. Annu.

**K bodu 10 Záver.**

 Na záver starosta obce Mgr. Ladislav Šnapko poďakoval všetkým prítomným za účasť.

 Mgr. Ladislav Šnapko

 starosta obce

Overovatelia : Marta Brindžáková

 Alena Hvolková

Zapisovateľ : Mária Pavláková